Derek Prince'i Teenistus
Vaimusse kastmine
Osa 2/2
Paulus sai Püha Vaimu Ananiase käte pealepanemise läbi.
Ap 19 leidis Paulus järgijad, kes polnud kuulnud Pühast Vaimust.
Ta teadis, et nad polnud Jeesuse, vaid hoopis Ristija Johannese järgijad.
Ta ütles, et tol ajal võis nii olla,
kuid nüüd peavad nad saama ristitud usus Jeesusesse.
Nad ristiti veega ja kui Paulus pani oma käed nende peale,
tuli Püha Vaim nende peale, nad rääkisid keeli ja prohveteerisid.
Ära piirdu vaid keeltes rääkimisega - see on imeline,
kuid miks mitte prohveteerida?
Jumal pole kade. Ta laseb sul seda ka kogeda.
Mis on Püha Vaimuga ristimise eesmärgid.
Peamine põhjus on saada üleloomulik vägi Jumalalt.
Jeesus rääkis sellest Ap 1:8, ta hakkas lahkuma, viimased sõnad olid:
"Vaid te saate väe Pühalt Vaimult, kes tuleb teie üle.."
Sõna "vägi" siin kr - "dünamos", millest tuleb ka sõna "dünamiit".
Dünamiit tekitab plahvatusi. Te teate, et kui Püha Vaim langes,
tekitas see plahvatuse.
Paljud ütlevad, et nad said väe, sest Jeesus tõusis surnuist,
kuid see pole täpne.
Jeesus oli juba 50 päeva varem üles tõusnud,
kuid keegi polnud sellest Jeruusalemmas kuulnud.
Kui Püha Vaim tuli, kuulis sellest kogu linn mõne tunniga.
See oli dünamiit, plahvatus - mõnedele ei meeldi plahvatused,
nad kardavad.
Kui tegemist on Püha Vaimuga, laseme tal plahvatada,
laseme tal teha kõik, mis ta soovib.
Ma pole veel kunagi n-ö mööda seinu üles jooksnud,
kuid kui Jumal seda soovib, teen seda hea meelega.
Ta pole mind päris selles suunas juhtinud.
Mille nad said? Väe, et olla tunnistajad.
"..saate väe Pühalt Vaimult, kes tuleb te üle,
ja peate olema mu tunnistajad.."
Evangeeliumi sõnum on üleloomulik, see pole loomulike sündmuste jada.
Jeesus suri, ta maeti, äratati surnuist, tõsteti taevasse -
see on üleloomulik.
Kui oled tunnistajaks üleloomulikele sündmustele, vajad üleloomulikku väge.
Vähesest teoloogiast ei piisa - pead saama väe.
Inimesed tunnetavad seda, patused vahel rohkem kui kristlased.
Nad teavad, kui see tuleb tõelise üleloomuliku väega ja kuulavad siis.
Märkan seda mitmetes kultuurides - patused tunnevad ära üleloomuliku väe,
ja see teeb midagi - see võidab nende tähelepanu.
Seda Jeesus ütleski: saad väe, siis oled mu tunnistajaks.
Rm 15:18-19 räägib Paulus oma teenistusest:
"..julgen ju rääkida ainult sellest,
mida Kristus paganate kuulekuseks on teinud minu kaudu sõna ja teoga,
tunnustähtede ja imetegude väe läbi, Jumala Vaimu väe läbi."
Paulus ütleb, et vaid see ta teenistuses on väärt mainimist,
mis Püha Vaim on teinud. Muud ta ei mainikski.
Ta ütles, et üleloomuliku väe - imede ja tunnustähtede läbi
on Püha Vaim teinud paganad - mittejuudid, sõnakuulelikuks.
Olen paganatega paljudes maades kokku puutunud.
Mõtlen alati tagasi oma 5 aastale Ida-Aafrikas.
Olin kolledi direktor, mis koolitas Aafrika õpetajaid.
Tol ajal oli iga aafriklase ambitsioon saada haridus.
Pakkusin midagi, mida nad meeleheitlikult tahtsid.
Õpilased tulid kolledisse, olid väga koostööaldis, kuulekad,
kuna nad tahtsid saada haridust.
Ja mis tahes me misjonäridena ütlesime, seda nad ka tegid.
Mäletan ühel päeval, kui õpilased kokku kutsusin, ütlesin:
"Tahan tänada teid, olete väga kuulekad, koostöövalmis -
teete kõik, mis palume, kuna soovite saada haridust.
Kuid te peas mõlgub küsimus, mis on vastuseta."
Siis sain nende tähelepanu. Ütlesin:
"Mina ei saa anda teile vastust sellele küsimusele."
Siis jäid nad tõesti kuulama. "Küsimus on selles,
on Piibel ikka tõesti raamat aafriklastele, mida võime uskuda
või lihtsalt valge mehe religioon, mis ei käi aafriklaste kohta?"
Seda rääkisid ka nende enda juhid. Siis ütlesin:
"Te ei saa iialgi teada vastust sellele küsimusele,
kuni kogete Jumala üleloomulikku väge oma enda elus.
Kui seda koged, siis tead, et see ei tulnud Ameerikast, UKst,
see tuli taevast."
Jätsin nad sinna, õpetasin neile jätkuvalt Jumala Sõna,
kuid põhiliselt palvetasin.
Mõned kuud hiljem toimus seal suveräänne, üleloomulik
Püha Vaimu väljavalamine õpilaste hulgas ja
iga õpilane kolledis sai Püha Vaimuga ristitud.
Kuni selle ajani pidime neid õhutama palvetama,
sellest ajast edasi oli raske neid peatada -
nad veetsid pool ööd ühikatubades palvetades,
kuna nad olid saanud üleloomuliku innu, õnnistuse väega ülevalt.
Mu valgetel kaasmisjonäridel oli teatud suhtumine - kahju öelda:
"Aafriklasi saab viia vaid teatud tasemele, kõrgemale nad ei lähe."
Ei vaielnud nendega, olin selle asemel aafriklastega koos.
Kuid kui Püha Vaim langes, teate, mis juhtus -
misjonärid tulid vaatama, mis toimub.
Nad avastasid äkki, et aafriklased võivad minna kõrgemale.
See on lihtsalt näide -
need noored inimesed vajasid enda isiklikku üleloomulikku kogemust,
ei piisanud lihtsalt teisest kultuurist ja rassist inimese sõnumist.
Siis järgmiste kuude jooksul nägime nende õpilaste hulgas -
enamik neist alla 25 a - kõiki 9 vaimuandi ilmnemas.
Olen öelnud juutidele, kelle hulgas me elame:
"Meie mittejuutidena, nagu mina, oleme teile võlgu vabanduse,
et oleme teil palunud uskuda evangeeliumi,
mis polnud üleloomulikult läbi proovitud.
Kogu te taust Pühakirjast ütleb, et kui Jumal saadab sõnumi
erilise sõnumitooja läbi, annab ta alati ka üleloomuliku tõestuse.
See on Püha Vaimuga ristimise tegelik eesmärk -
tuua meid üleloomulikku sfääri.
See on ainus sfäär, milles saab evangeeliumi efektiivselt kuulutada.
Vaatame Hb 2:3-4: "Kuidas siis meie võiksime pageda,
kui me ei hooli nii suurest päästest,
mis sai alguse Issanda enda kuulutusest ja mida meile on kinnitanud need,
kes kuulsid, kusjuures Jumal ise on kinnitanud nende tunnistust
tunnustähtede ja imedega, mitmesuguste vägevate tegudega ning
Püha Vaimu andidega, mida ta jagas oma tahtmise järgi."
Siin antakse 3 põhjust, miks peaksime tähele panema seda sõnumit:
1. Esimene, kes seda kuulutas, oli Jeesus,
2. Seda kinnitasid need, kes olid pealtnägijaiks Jeesuse elule,
3. Püha Vaim annab sõnumile üleloomulikku tunnistust
tunnustähtede, imede ja Püha Vaimu andidega.
Uskmatul maailmal on õigus koguduselt seda oodata.
Elame allpool Jumala tahte tasemest, kui esindame vaid
intellektuaalset sõnumit ja tsiteerime mõned kirjakohad.
Mõned saavad päästetud - imetore, kuid see pole Jumala parim.
Annan veel ühe põhjuse Püha Vaimuga ristimisele 1Kr 12:13.
See on üks enim valesti mõistetud salme Uues Testamendis.
Tegelikult ka valesti tõlgitud - seda seetõttu,
kuna tõlkijatel oli vale arusaam sellest, mida Paulus üritas öelda.
Õppisin kreeka keelt 10 a saadik, olen kindel selle õigsuses,
mida tahan öelda. Kui ma poleks, siis ei ütleks seda.
1Kr 12:13: "Sest meie kõik oleme ühe Vaimuga ristitud üheks ihuks,
olgu juudid või kreeklased, olgu orjad või vabad,
ning me kõik oleme joodetud ühe Vaimuga."
Vale sõna siin on ing - "Vaimu poolt", kr - "Vaimusse" -
meid ristiti ühte ihusse.
Mitte kuskil mujal UTs ei näe, et Püha Vaim inimesi ristiks,
inimesed ristitakse Pühasse Vaimu, kuid Püha Vaim ei risti neid.
Oleme Pühast Vaimust uuesti sündinud, see toob meid ihusse.
Seal rõhutatakse sõna "üks".
Paulus ütleb, et ristimise eesmärk on luua üksmeelt ihus -
meid ristiti ühe Vaimuga ühte ihusse, oleme kõik joodetud ühe Vaimuga -
ta kasutab 3 korda sõna "üks".
Mainisin seda ka varem seoses ristimisega milles ja millesse -
sind ristitakse millegi sees ja millegi sisse,
kuid Johannese ja kristliku ristimise puhul olid inimesed juba selle sees,
millesse neid ristiti.
Näiteks, Johannese ristimine oli meeleparanduseks,
kuid ta ei nõustunud ristima neid, kes polnud meelt parandanud.
Nii et Johannese ristimine ei toonud meeleparandust,
see oli ta kinnitus sellest, et nad olid meelt parandanud.
Kristliku e veega ristmise puhul ristitakse meid Kristusesse,
kuid kui meid ristitakse, siis oleme juba Kristuses,
muidu pole meil õigust ristitud saada.
Nii et veega ristimine ei vii meid Kristusesse,
see paneb pitseri sellele, et oleme Kristuses.
Sama ka siin - ühes Vaimus ristitakse meid kõiki ühte ihusse.
Mitte, et me polnud ihus, vaid see on pitser sellele, et oleme ihus.
Igal juhul - ristitakse millegi sees ja millegi sisse.
Mille "sees" - see on vahendajaks:
Johannese ja kristlikul ristimisel vesi, Püha Vaimuga ristimisel Püha Vaim.
See, milles meid ristitakse, on miski, milles me juba oleme,
kuid see näitab ära, et me selles oleme:
meeleparanduses, Kristuses, ühes ihus.
Peame meeles pidama, see on viimase aja koguduse tragöödia,
et Püha Vaimuga ristimine on loodud selleks, tuua ühtsust ihusse,
kuid kahjuks oleme olnud nii lihalikud, et üksmeele asemel,
oleme tihti kasutanud seda lahkmeele tekitamiseks.
Sellest peame kõik meelt parandama.
Pea meeles, et Püha Vaimuga ristimine on anda sulle teada,
et oled osa ühest ihust.
Iga tõeline usklik, ükskõik, mis konfessioonist, rassist või kultuurist,
on sama ihu liige.
On ainult üks Püha Vaim, üks ihu.
See oli Jumala eesmärk, ja kahjuks oleme seda kuritarvitanud,
nagu palju muudki, näiteks armulaua pidamine -
see oli loodud samal eesmärgil - et rõhutada ihu ühtsust.
Mis see teinud on, meie lihalikkuse tõttu?
Lahutanud meid.
See pole Jumala süü, vaid meie. Me kõik peaksime kandma vastutust:
mitte-nelipühilased - et on olnud nii kriitilised,
nelipühilased - et on nii uhked.
Nii paljudel nelipühilastel on see suhtumine:
saad päästetud, veega ristitud, räägid keeltes ja oledki kohal!
Ei, ei, ei - sa alles alustasid. See pole eesmärk, see on värav.
Kuid kui võtad väravat kui eesmärki, siis sa kaugemale ei jõuagi.
Mõned nelipühilased täna siingi, peaksite sellele mõtlema!
Armastan nelipühilasi, võlgnen neile oma pääste,
aastaid mõtlesin, et neil on kõiges õigus,
siis avastasin, et ka neil on puudujäägid.
Kuid Püha Vaimuga ristimise mõte on tuua kristlased üksmeelde.
Veel üks aspekt, mida vaatame: füüsilised ilmingud.
Minu meelest elab enamik kristlasi n-ö suletud elusid.
Nad pole vabad väljendama seda, mis Jumal neisse on pannud.
Meil on selline väärikuse standard: räägid vaikselt, ei lähe põnevile,
istud ilusti oma kohal, tõused püsti, istud maha, põlvitad
ja siis kõnnid kirikust välja.
Tegin seda aastaid, ära ütle, et see pole nii.
Sel on vähe pistmist UT kristlusega, inimeste kogemusega Piiblis -
nad olid põnevil.
Loe Taaveti laule: ta tõstis häält, nuttis, kastis oma voodi pisaratega,
ta oli suurte tunnetega mees.
Isegi Jeesus - ta oigas, nuttis, väljendas oma tundeid.
Kellelgi pole selles tugevamat tausta kui mul:
kasvasin üles keset vana kooli traditsiooni.
Sain hariduse Eton'i ja Cambridge'i kolledites -
olin selle impeeriumi bastioniks.
Kuid ühel õhtul ristis Jumal mind Püha Vaimuga - ei teadnud, mis see ongi.
Ma ei käinud kirikus, see juhtus sõjaväe kasarmus.
Olin nii võhik, ei teadnud et pidi kirikusse minema, et päästetud või
Püha Vaimuga ristitud saada - sain mõlemad keset ööd kasarmus.
Kui aga hakkasin kirikutes liikuma, märkasin,
et inimesed ei teinud Jumalale ruumi.
Ma pole üliemotsionaalne inimene, enamik teist teab,
kuid oleme kustutanud oma tunded, me pole vabalt väljendanud,
mis Jumal meis teinud on.
Räägin pühapäeva õhtul ülistusest, räägime sellest siis veel.
Ülistus pole lihtsalt sõnade ütlemine, see on ihu hoiak -
maha kummardumine, põlvitamine, plaksutamine -
see on piibellik pilt ülistusest.
Oleme kõvasti maas Piibli standarditest ja peamine põhjus selleks on,
et meie - anglosaksid ja kes iganes veel,
me pole väljendanud seda, mida Püha Vaim on meisse pannud,
oleme kustutanud, allasurunud Vaimu, üritame olla väärikad,
kardame olla liiga emotsionaalsed või põnevil.
Ma pole üliemotsionaalne inimene, kuid usun Pühale Vaimule alistumisse,
usun selle väljendamisse, mis Püha Vaim on meisse pannud.
Annan teile nimekirja inimestest, kes kohtasid Jumalat:
Aabraham - Issand ilmus talle, mis tema tegi?
Ta kummardus näoli. Paljud teist seda teeksid?
Mõned teeksid. Muigan alati, kui kuulen kristlasi laulmas seda laulu:
".. kroonige Ta kõige Issandaks, las inglid langevad põlvili.."
Need kallid koguduse liikmed mõtlevad: "Las inglid põlvitavad,
kuid meie küll mitte, ei ei.., me oleme selleks liiga väärikad."
Siis Iisrael - kui Issand võttis nende ohvri üleloomuliku tulega vastu,
siis nad kõik langesid näoli ja hõiskasid.
Piibel ütleb: "Hõisakem rõõmuga!"
Hõiskamine ei ole kõvasti laulmine. Pühapäeval võib-olla teeme seda ka,
kuid hõiskamine on hõiskamine.
Osad teist käivad kindlasti jalgpalli vaatamas. Ära kätt tõsta..
Kui sinu meeskond saab värava, mida sa teed?
Tõused püsti ja hõiskad! Miks? - Sest sul on hea meel!
Kui sul võib olla hea meel jalgpalli üle, miks mitte Jeesuse üle?
Siis Joosua - ta kohtas Issanda armeed Jeeriko lähedal ja kummardus maani.
Enamik suuri mehi Piiblis on olnud näoli maas Jumala ees vähemalt korra.
Jumal ütles talle: "Võta kingad jalast, seisad pühal maal."
Oled sa olnud kunagi kohas, kus pidid oma jalatsid ära võtma?
Meie oleme. Jumal liikus ühel konverentsil Jeruusalemmas 2 a tagasi.
Ilma, et keegi oleks seda öelnud, inimesed hakkasid jalatseid ära võtma,
sest nad teadsid, et on pühas kohas.
Preestrid - kui Jumala ligiolu tuli templisse - langesid näoli,
nad ei suutnud seista.
Mulle väga meeldib Jeremijat lugeda, auväärt prohvet.
Jr 23:9 "Prohvetite kohta: Mu süda on murdunud rinnus,
kõik mu luud-liikmed värisevad; ma olen nagu joobnud mees,
nagu veinist vallutatu - Issanda ees ja tema pühade sõnade ees."
See oli Jeremija reaktsioon Issanda pühadusele -
kõik ta luud värisesid - ta luud ei saanud ilma kehata väriseda.
Ta ütles: "Olen nagu joobnud mees, Issanda pühaduse pärast."
Oled sa kunagi tundnud Issanda pühadust nii, et tundsid seda oma ihus?
Piirdume väga vähesega.
Apostlid nelipühapäeval - Püha Vaim tuli ja nad kõik olid väga väärikad?
Ei, täpselt vastupidi - nad käitusid väga imelikul, ebaväärikal viisil.
Rääkisid kõik keeli, mida polnud õppinud.
Ja usklikud ütlesid, et nad on purjus.
Kas sinu kohta on nii öeldud, kui kirikust välja kõnnid?
Apostel Johannes - kohtus Jeesusega nägemuses ja
langes ta ette nagu surnu. Üks vägi valdas teda.
Neid on veel, kuid tahan puudutada ühte olulist osa.
7 tingimust Püha Vaimu vastuvõtmiseks:
1. Paranda meelt - Ap 2:38: "Paranda meelt ja saa ristitud!"
2. Saa ristitud!
3. Janune! Jeesus ütles: "Kel on janu, see tulgu mu juurde ja joogu!"
4. Pead tulema Jeesuse juurde. On ainult üks Püha Vaimuga ristija,
kui tahad ristimist, pead ristija juurde tulema.
5. Pead paluma! Jeesus ütles, kui te oskate anda häid ande oma lastele,
kui palju enam annab Taevane Isa Püha Vaimu neile, kes teda paluvad."
Paljud ütlevad, et kui Jumal tahab, et mul oleks Püha Vaim,
küll Ta siis annab - ei pea küsima. Jeesus ütleb, et pead.
"..annab Püha Vaimu neile, kes paluvad."
6. Võta vastu! Vastuvõtmist võib võrrelda joomisega.
See on mõnedele raske - 7. Pead alistama oma taltsutamatu kehaosa.
Osa, mida sina ei suuda kontrollida - keele.
Kontroll keele üle on Jumala tõestus sellest, et ta on tulnud ja valitseb.
Piiblis kutsutakse keelt "auks". See ei tule kõigis tõlgetes välja,
kuid Ps 16 ütleb: "Kiidan Jumalat oma auga!"
Peetrus tsiteerib seda Ap 2:26: "Kiidan Jumalat oma keelega."
Su keel on su au. Teadsid seda? Ja miks? Kas tead, miks sul on keel?
Ühel ülimal eesmärgil - Jumala austamiseks.
Iga keelekasutus, mis Jumalat ei austa, on vale kasutus.
Kuid kui Püha Vaim tuleb ja valitseb su keelt,
siis kõik, mis ütled ja teed, toob au Jumalale.
See on esimene kord, kui tõesti kasutad oma keelt
Jumala poolt kujundatud eesmärgil.
Jõuame oma selgituse lõppu, kuid siin on täna kindlasti januseid.
Kui mitte, siis oleks küll kahju.
Tahan näidata väga lihtsalt, kuidas võid seda kogeda täna õhtul.
Loen Jeesuse sõnad Jh 7:37: "'Kel on janu, see tulgu mu juurde ja joogu!
Kes usub minusse, nagu ütleb Kiri, selle ihust voolavad elava vee jõed.'
..seda ta ütles Vaimu kohta, kelle pidid saama temasse uskujad;
sest veel polnud Vaimu, kuna Jeesus polnud veel kirgastatud."
Jeesus pidi saama austatud enne. Kui ta oli Isa paremal käel,
valas ta välja Püha Vaimu.
Need on need lihtsad tingimused.
Võib-olla on mõned, millele peaksid vastama, kuid sa ei vasta.
Näiteks pole sa ristitud või pole palunud.
Mina polnud ristitud, ma ei teadnudki sellest.
Ma ei palunud, kuid Jumal täitis mind Püha Vaimuga.
Mul oli selline imelik tunne sees, teadsin, et see on mu sees.
Mõtlesin - mis see veel on. Üks mõte tuli: keeltega rääkimine.
Mõtlesin - mis siin sellega pistmist on.
Ütlesin Jumalale olles üksi tühjas toas:
"Kui tahad, et räägin keeli, siis olen valmis."
See tunne liikus üles kurguni, mu keel hakkas liikuma,
mina seda ei kontrollinud.
Siis rääkisin juba hiina keele taolist keelt.
Ma ei palunud ega polnud ka ristitud, kuid hiljem sain ka veega ristitud.
Kuid on teatud põhitingimused. Jeesus ütles:
"Kel on janu, see tulgu mu juurde ja joogu!"
Ja siis.. selle ihust voolavad elava vee jõed.
Imeline muutus - tuled janusena, ja saad veeojade kanaliks.
Mis selle põhjustab? Püha Vaimuga ristimine.
Mis pead tegema? Väga lihtne - pead tulema Jeesuse juurde.
Ainult üks ristija - tule ta juurde ja saad ristitud.
Pead jooma - religioossetel inimestel on sellega raskusi.
See on liiga lihtne. Keegi ei saa juua kinnise suuga.
Keegi pole kunagi Püha Vaimu kinnise suuga vastu võtnud.
Jood avades oma suu ja võtad midagi sisse.
Sa ei võta vett, võtad sisse Jumala üleloomuliku väe.
Ma pole näinud kedagi, kes seda teeb ja siis vastu ei võta.
Ei mäleta kedagi, olen näinud u 3000 inimest korraga vastu võtmas,
kuid nad jõid.
Pärast joomist tuleb ülevoolamine.
"Suu räägib sellest, millest süda tulvil."
Siis on vaja usku, sest Püha Vaim ei räägi sinu eest,
sina pead rääkima, nagu Püha Vaim annab sõnad.
See on ususamm - kuid ilma usuta on võimatu olla Jumalale meelepärane.
Tõlge:Riina Karik
Tellige DPM materjalide kataloog antud telefoninumbril
või külastage teenistuse kodulehte: www.dpmuk.org.